PRITARTA

 Molėtų rajono savivaldybės

 tarybos 2017 m. kovo d.

 sprendimu Nr. B1-

**MOLĖTŲ PROGIMNAZIJOS DIREKTORIAUS 2016 METŲ VEIKLOS ATASKAITA**

1. **Trumpa įstaigos veiklos rezultatų apžvalga**

Molėtų Progimnazija (toliau – mokykla) įkurta 1939.09.01. Tai bendrojo lavinimo mokykla, mokymo forma - dieninė, mokymo kalba - lietuvių kalba, vykdanti formaliojo švietimo programos pagrindinis mokymas (kodas 201001001) I-ą dalį 5-8 klasėse.

Mokyklos darbuotojai

|  |  |  |  |
| --- | --- | --- | --- |
|  |  | **2016-01-01** | **2016-12-31** |
| ***1.*** | ***Bendras darbuotojų skaičius*** | 67 | 60 |
| ***2.*** | ***Administracija*** | 4 | 4 |
| ***3.*** | ***Pedagoginių darbuotojų skaičius*** | 39 | 36 |
| Iš jų : |  |  |
| mokytojų pagrindinėse pareigose | 38 | 34 |
| mokytojų antraeilėse pareigose | 1 | 2 |
| ***4.*** | ***Atestuotų pedagogų skaičius***  | 36 | 33 |
| Turinčio eksperto kvalifikacinę kategoriją | 2 | 2 |
| Turinčių metodininko kvalifikacinę kategoriją | 20 | 19 |
| Turinčių vyr. mokytojo kvalifikacinę kategoriją | 13 | 11 |
| Turinčių mokytojo kvalifikacinę kategoriją | 1 | 1 |
| Neatestuotų mokytojų skaičius | - | - |
| ***5.*** | Valytojos  | 11 | 10 |
| Darbininkai | 5 | 3 |
| Elektrikas | 1 | 1 |
| Kompiuterių priežiūros specialistas | 1 | 1 |
| Vairuotojas | 1 | 1 |
| Buhalterė | 1 | 1 |
| Sekretorė | 1 | 1 |
| Sveikatos priežiūros specialistė | 1 | - |
| Bibliotekininkai | 2 | 2 |

Mokinių skaičius 2016-01-01 buvo 379.

Mokykloje besimokančių mokinių skaičius pagal komplektus 2016-09-01

|  |  |  |
| --- | --- | --- |
| **Klasės** | **Iš viso** | **Komplekto vidurkis** |
| 5a | 5b | 5c | 5d | 6a | 6b | 6c | 6d | 7a | 7b | 7c | 7d | 8a | 8b | 8c |
| 21 | 26 | 23 | 23 | 27 | 26 | 27 | 24 | 23 | 25 | 24 | 23 | 29 | 29 | 29 | 379 | 25,27 |

Specialiųjų poreikių mokinių –71.

Nemokamą maitinimą gavo 84 mokiniai.

Neformalaus ugdymo būrelius lanko: mokykloje – 208, už mokyklos ribų – 171 mokinys.

Mokyklos pažangumas 98,7 %

Viso praleista pamokų 29599 pam., iš jų 1164 nepateisintų.

Vykdytos integruojamos programos:

1. Rengimo šeimai ir lytiškumo ugdymo programa
2. Alkoholio, tabako ir kitų psichiką veikiančių medžiagų vartojimo prevencijos programa

Kiekviena klasė vyko į 2 edukacines išvykas per mokslo metus. Edukacinėse programose dalyvavo 90% mokinių.

Molėtų progimnazijos 2015-2016 m.m. olimpiadų, konkursų prizinės vietos:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Matematikos** | **Anglų k.** | **Meninio skaitymo** | **Geografijos** | **Istorijos** | **Dailės** | **Technologijos** | **Epistolinio rašinio** |
| Klasės | 5 | 6 | 7 | 8 | 5 | 6 | 7 | 8 | 5 | 6 | 7 | 8 | 6 | 7 | 8 | 5 | 6 | 7 | 8 | 8 | 7 | 8 | 5 | 6 |
| I vieta | 2 | 1 | 1 |  | 1 | 1 | 1 | 1 | 1 |  |  |  |  | 1 | 1 | 1 | 1 |  | 1 |  | 1 |  | 1 |  |
| II vieta | 1 | 1 | 1 |  | 1 | 1 | 2 | 1 | 1 |  | 1 |  | 1 | 1 | 1 | 1 |  |  | 2 |  | 1 |  |  | 1 |
| III vieta | 1 | 1 |  | 2 | 3 | 1 |  | 1 |  | 1 |  |  | 1 |  | 1 | 2 | 1 | 1 | 1 | 2 |  | 1 |  |  |

Regioniniame skaitovų konkurse laimėta II-a vieta.

Sportiniai laimėjimai

|  |  |  |
| --- | --- | --- |
|  | **Zoninės varžybos** | **Rajoninės varžybos** |
| **mergaitės** | **berniukai** | **mergaitės** | **berniukai** | **komandos** |
| I vieta |  |  | 36 | 38 | 94 |
| II vieta | 21 | 11 | 26 | 22 | 12 |
| III vieta | 16 | 10 |  |  | 4 |

Lietuvos mokyklų žaidynėse mūsų mokykla 8 vietoje iš 101mokyklos.

Komandinėse matematikos varžytuvėse V.Statulevičiaus taurei laimėti iškovota IV vieta.

2016 m. sausio mėn. 18-22 d. mokyklą vertino NMVA išorės vertinimo komanda. Po vertinimo buvo išskirta 10 teigiamų mokyklos veiklos rodiklių ir 5 taisytini veiklos rodikliai:

|  |  |
| --- | --- |
| **Teigiamai vertinti veiklos rodikliai** | **Taisytini veiklos rodikliai** |
| Mokyklos atvirumas ir svetingumas (1.1.5. – 3 lygis).Mokyklos kaip organizacijos pažangos siekis (1.2.3. – 3 lygis).Mokyklos vaidmuo vietos bendruomenėje (1.4.1. – 3 lygis).Neformalusis švietimas (2.1.5. – 3 lygis).Mokytojo ir mokinio dialogas (2.3.3. – 3 lygis).Kiti mokinių pasiekimai (3.2.2. – 3 lygis).Rūpinimasis mokiniais (4.1 – 3 lygis).Įsivertinimo procesas (5.2.1. – 3 lygis).Vadovavimo stilius (5.3 – 3 lygis).Materialinių išteklių valdymas (5.5 – 3 lygis). | Ugdymo programos (2.1.1. – 2 lygis).Mokymo nuostatos ir būdai (2.3.1. – 2 lygis).Mokymosi veiklos diferencijavimas (2.5.2. – 2 lygis).Vertinimas kaip ugdymas (2.6.2. – 2 lygis).Socialinė pagalba (4.2.3. – 2 lygis). |

1. **Pagrindiniai vadovo metų veiklos rezultatai pagal pareigybės aprašyme nurodytas funkcijas**

Parengtas, suderintas ir patvirtintas progimnazijos strateginis 2016-2018 m. veiklos planas. Išorės vertinimo komandos išskirti taisytini mokyklos veiklos rodikliai yra numatyti mokyklos strateginiame plane, todėl mokyklos veiklos tobulinimas vyksta pagal strateginį planą. Per 2016 metus jau patobulintas vienas rodiklis (2.1.1.), o kiti keturi šiuo metu tobulinami pagal strateginiame plane numatytas veiklas ir terminus.

Vykdant planinę kadrų politiką 2016 metais atleisti iš darbo 4 mokyklos darbuotojai iš jų 1 pedagoginis ir 3 aptarnaujančio personalo pensijinio amžiaus darbuotojai, 1 pedagoginis darbuotojas mirė, o 1 išėjo iš darbo savo noru. Mokytojų padėjėjais įdarbinti du mažą krūvį turintys darbuotojai bendru 1 etato krūviu. 2016-12-31 d. progimnazijoje dirbo optimalus darbuotojų skaičius - 60. Per 2016 metus dirbančiųjų sumažėjo 9%. Pensijinio amžiaus mokytojų padidėjo nuo 13 % iki 15 %.

Vykdant ugdymo proceso stebėseną ypatingas dėmesys skirtas mokinių elgesio prevencijai ir 5-ųjų klasių adaptacinio laikotarpio problemoms įveikti. Inicijuota ir pravesta 30 bendrų su klasių kolektyvai susirinkimų, kurių metu buvo analizuojamos mokymosi ir kitos ugdymo problemos. Parengtas reagavimo į drausmės problemas pamokų metu tvarkos aprašo projektas ir atliktas bandomasis naujos tvarkos naudojimas. Inicijuotas individualios mokinio pažangos vertinimo ir analizės projektas 5-ųjų klasių koncentre.

Gerinant mokykloje informacijos rinkimą ir sklaidą jos viduje mokyklos tinklaraštyje įdiegiau interaktyvius mokinių pavėžėjimo žemėlapius su išsamia informacija ir sudariau klientams ir mokyklos bendruomenės nariams galimybę pateikti informaciją, prašymus ir nusiskundimus panaudojant interneto galimybes (Google formas). Paviešinau mokyklos veiklų kalendorių tinklaraštyje.

Bendradarbiaujant su Molėtų gimnazija ir Molėtų pradine mokykla vykdyti bendri vadovų pasitarimai ir metodinių grupių susitikimai dėl mokinių adaptavimosi ir mokymosi rezultatų. Sudaryta nauja partneriška bendradarbiavimo sutartis su Kupiškio Povilo Matulionio progimnazija.

Vaiko gerovės komisijoje spęsti ugdymo ir elgesio problemų turinčių mokinių klausimai. Bendradarbiaujat su savivaldybe, rajono vaiko teisių tarnyba, policijos pareigūnais ir kitomis institucijomis spęsti mokinių, turinčių elgesio problemų ugdymo klausimai. Plėtojant bendradarbiavimą su tėvais per 2016 metus organizuoti du mokinių, jų tėvų ir globėjų susitikimai (trišaliai ) su mokyklos mokytojais siekiant aptarti mokinių individualų mokymąsi ir elgesį.

Siekiant racionaliai ir efektyviai valdyti mokyklos turtą ir finansinius resursus bei bendradarbiaujant su savivaldybe ir Menų mokykla priimtas ir įgyvendintas sprendimas perkelti ketvirtojo korpuso 3 aukšto kabinetus į atsilaisvinusias patalpas trečiame korpuse ir sujungiant du mokomuosius dalykus vienoje patalpoje. Šis sprendimas leido Molėtų menų mokyklos dailės mokytojams įsikurti ketvirto korpuso 3 aukšte.

Siekiant aprūpinti mokytojų darbo vietas kompiuterine technika ir programine įranga bei resursais pradėtas mokytojų kompiuterinės technikos atnaujinimas. Įsigyta ugdymui tinkamo e-turinio medžiagos iš Šviesos leidyklos. Sudaryta sutartis su Vyturio leidykla dėl elektroninės bibliotekos naudojimo ugdymo tikslais. Išplėsta LEGO robotikos bazė iki 5 EV3 komplektų siekiant pasiruošti STEAM mokslų integravimui į formalųjį ugdymą.

Keliant mokytojų IKT kvalifikaciją per 2016 metus kaip vadovas organizavau mokymą savo mokyklos mokytojams siekiant pagerinti nemokamų Google paslaugų naudojimą mokyklos veikloje.

Vykdant asignavimų valdytojo funkciją MK ir aplinkos lėšos buvo naudojamos pagal patvirtintas metodikas. 2016m. mokinio krepšelio lėšų gauta ir panaudota 488,4 tūkst.€: iš jų darbo užmokesčiui ir soc. draudimui 479,3 tūkst.€. Pagal MK metodiką skirta ir panaudota MK lėšų: vadovėlių pirkimui 2,9 tūkst.€, mokymo priemonėms 3,6 tūkst.€, kvalifikacijos kėlimui 1,2 tūkst. .€, pažintinei veiklai ir profesiniam orientavimui 0,5 tūkst.€, informacinėms komunikacinėms technologijoms diegti 0,9 tūkst.€. Atleistai mokytojai išmokėta 6 mėn. vidutinio darbo užmokesčio kompensacija 2,8 tūkst.€. Technologijų kabinetui pirkti baldai 1,0 tūkst.€. Nemokamam mokinių maitinimui gauta ir panaudota 18,6 tūkst.€. Mokinių pavėžėjimui gauta ir panaudota 27 tūkst.€. Savivaldybės savarankiškoms funkcijoms lėšų gauta ir panaudota 215 tūkst.€. iš jų darbo užmokesčiui ir soc.draudimui 100,8 tūkst.€. Atleisti trys darbuotojai , kuriems išmokėta 5 mėnesių vidutinio darbo užmokesčio kompensacijos 5,5 tūkst.€ sumai. Prekėms gauta panaudota 6,6 tūkst.€: pirkta baldai lietuvių kalbos kabinetui 1,5 tūkst.€, patalpų einamajam remontui panaudota 1,5 tūkst.€., ūkinėms medžiagoms ir valymo priemonėms panaudota 3,6 tūkst.€. Transporto išlaikymui panaudota 4,8 tūkst. €. Šias lėšas sudaro mokinių pavėžėjimas mokykliniu autobusu, jo draudimas, remontas. Komunalinėms paslaugoms panaudota 57,8 tūkst. €: iš jų šildymas 45,8 tūkst.€ , elektros sunaudota už 9 tūkst.€ , vandens sunaudota už 2 tūkst.€, šiukšlių išvežimui panaudota 1 tūkst.€. Kitoms paslaugoms gauta ir panaudota 4,4 tūkst.€. Tai lėšos programų priežiūrai , kopijavimo technikos ir spausdintuvų priežiūrai, kompiuterių draudimui. Ryšių paslaugoms gauta ir panaudota 0,4 tūkst.€, tai lėšos 3 TEO telefonų abonentams ir 28 TELE2 tarnybiniams numeriams apmokėti. Laikraščių ir žurnalų prenumeratai panaudota 0,2 tūkst.€. Ugdymo planas buvo 100% įvykdytas. Finansinius metus baigėme be kreditorinių įsiskolinimų. Padedant savivaldybei ir VšĮ „Atsakingas verslas“ buvo pilnai įrengta nauja moderni kulinarijos klasė. Iš paslaugų mokykla per metus papildomai surinko 2400 €.

1. **Praėjusių metų vadovo svarbiausios iniciatyvos ir spęstos problemos bei keliami nauji einamųjų metų uždaviniai ir laukiantys iššūkiai.**

Sprendžiant:

1. išorės vertinimo metu nustatytų taisytinų rodiklių tobulinimą, atsižvelgiant į mokyklos konsultanto po išorės vertinimo išsakytas pastabas bus per 2017 metų II-ąjį ketvirtį koreguojamas mokyklos strateginis planas;
2. mokinių mokymosi turinio diferencijavimo ir individualizavimo klausimą pagal mokyklos išorės vertinimo ataskaitos duomenis inicijuota mokyklos mokinių individualios pažangos vertinimo, stebėjimo ir analizės sistema, kuri pradėta taikyti 5-ųjų klasių koncentre;
3. pagalbos mokytojui ir mokiniui klausimą pamokų metu ir mokyklos socialinio pedagogo veiklos efektyvinimą pagal mokyklos išorės vertinimo ataskaitos duomenis ir mokyklos konsultanto po išorės vertinimo rekomendacijas, patobulinta drausmės sistema, kuri šiuo metu leidžia stebėti mokytojų, klasės vadovų ir pagalbos mokiniui specialistų bendradarbiavimą sprendžiant ugdymo ir elgesio problemas.

Šie veiksmai skatina klasių kolektyvus imtis komandinės atsakomybės.

Siekiant didinti mokinių pilietinį aktyvumą ir domėjimąsi valstybės istorija bei dalyvavimą valstybės šventėms skirtuose renginiuose ir veikloje mokykla tęsia pradėta 2015 metais tradiciją ir rengia viešą koncertą-renginį Molėtų kraštui vasario 16 d. paminėti.

Vykdant užsibrėžtą strateginį uždavinį pagerinant tiksliųjų, informacinių technologijų ir gamtos mokslų integraciją įgyvendinant STEAM idėjas, numatyta integruoti į neformalųjį ugdymą BBC kompanijos inicijuotą edukacinį projektą, lavinanti mokinių kūrybiškumą ir leidžianti mokiniui kaip vartotojui palaipsniui tapti kūrėju. Šį veikla jau pradėta ir integruojama su jau esančia mokykloje LEGO ugdymo technologija.

Vykdant planinę kadrų politiką 2017 metais planuojama atleisti 6 darbuotojus, finansuojamus iš MK lėšų, kuriems yra suėjęs pensijinis amžius. Ieškosiu naujų kadrų, kurie kartu su esamais mokyklos mokytojais galėtų pradėti kurti ir vykdyti STEAM mokslų integraciją į formalųjį ugdymą. Sieksiu išlaikyti bent 2 mokytojo padėjėjus ir ieškosiu galimybių, bendradarbiaujant su LDB, toliau įdarbinti savanorius mokytojo padėjėjo pareigose.

Atliekame parengiamuosius darbus įsitraukti į psichoaktyviųjų medžiagų vartojimo prevencinę programą „SAVU KELIU“, bei įsitraukti į kitas ilgalaikes prevencines programas.

Labai svarbi mokyklai yra jos pastatų energetinė būklė. 2014 metais atliktas energetinis auditas. Dalis mokyklos šildymo sistemos veikia neefektyviai ir šaltuoju metu laikotarpiu yra sunku subalansuoti šilumos srautus. Reikalinga pastatų ir šilumos ūkio renovacija.

Molėtų progimnazijos direktorius

Kazimieras Karalius